Nederlanda gazeto: ”Bankroto minacas la Esperanto-movadon”
#000000
Unu el la plej prestiĝaj gazetoj de Nederlando nun rakontas pri la financaj problemoj de UEA kaj uzas la Esperantan vorton "bankroto" en sia titolo. Laŭ Osmo Buller UEA nepre ne estas minacata de bankroto, sed la eliranta estraro kreis tian etoson. "Mi teruriĝas pensante, ke ĉi tiun artikolon oni legos ankaŭ en la bankoj de UEA."
#000001
La titolo de la artikolo en la retejo de la gazeto Trouw.
#000002
“Bankroto minacas la Esperanto-movadon”, skribas la prestiĝa nederlanda taga gazeto Trouw en artikolo aperinta en la reto dimanĉe vespere.
#000003
“En Esperanto ĝi nomiĝas ‘bankroto’. La bankrotiĝo ankoraŭ ne okazis, sed la Esperanto-movado baraktas kun financaj problemoj. Tiuj estas tiel seriozaj, ke oni eble devos rezigni pri la ĉefa oficejo en Roterdamo”, la teksto komenciĝas.
#000004
– Estas financaj problemoj, sed ne temas pri bankrotiĝo. Ni esploros alternativojn por solvi la problemon, Schäffer diras laŭ la gazeto.
#000006
La artikolo plu rakontas, ke la Esperanto-movado ĉi-semajne kongresas en Lahtio en Finnlando, kie nova estraro estos elektita, kaj eble aperos indikoj pri tio, en kiu direkto oni serĉu la solvojn. Martin Schäffer laŭ la gazeto konfirmas, ke unu el la alternativoj efektive estas forlasi Roterdamon kaj malfermi oficejon en malpli kosta loko.
#000007
Estas intervjuata ankaŭ profesoro Marc van Oostendorp, kiu naskiĝis en Roterdamo kaj rakontas ke li “ŝatis” viziti la Centran Oficejon tie.
#000008
– Se la Centra Oficejo devos esti fermita pro financaj problemoj, tio estos bato. Kompreneble la movado aĝiĝas, de longa tempo oni sentas nostalgian etoson, sed Esperanto estas lingvistike interesa, kaj nek vi nek mi spertos la morton de ĝia lasta uzanto.
#000009
Intervjuita estas krome profesoro Federico Gobbo ĉe la Universitato de Amsterdamo, kiu atentigas ke dum la organizita movado krizas kaj membronombroj falas, Esperanto disvastiĝas en interreto.
#000010
Estas rimarkinde, ke la sesjara periodo de Mark Fettes kiel gvidanto de UEA komenciĝis per lanĉo de Strategia Plano kun imponaj celoj, sed en ĝiaj lastaj tagoj unu el la plej prestiĝaj ĵurnaloj de Nederlando resumas la situacion de UEA per la vorto “bankroto”.
#000011
– UEA nepre ne estas minacata de bankroto. La lasta estraro nur kreis tian etoson, kaj mi teruriĝas pensante, ke ĉi tiun artikolon oni legos ankaŭ en la bankoj de UEA. Temas pri granda malpropagando de UEA, kiu jam subfosis sian prestiĝon inter esperantistoj. Tio kaŭzis malkreskantajn membriĝemon kaj aliĝemon al UK. Nun tio iĝis konata ankaŭ ekster Esperantujo, kie ĝi fariĝis malpropagando de Esperanto ĝenerale.
#000013
La ĵurnalisto demandis min pri **miaj** ideoj, kaj mi respondis. Mi neniel deklaris, ke tio estas "la celo de la E-movado". Tio estas "privatideologio" de vi, Sebastiano. Mi reprezentas nenion kaj neniun en la E-movado. Oni intervjuis min ĉar mi estas katedrulo en la Universitato de Amsterdamo por Esperanto. Punkto.
#000025
Cetere, en la teksto de la nederlanda gazeto estas skribite, ke “het kapitalisme is voor deze planeet geen duurzaam systieem”, kiel Gobbo ŝajne diris, kio signifas, ke la “kapitalismo ne estas daŭripova sistemo por tiu planedo“. En la germana lingvo oni tradukas ”daŭripova“ per ”nachhaltig”. De kie Gobbo scias tion? Tio estas pure ideologia aserto, kiu baziĝas sur la komunisma (marksisma-leninisma) doktrino kaj ne decas kiel opinio por homo, kiu instruas en nederlanda universitato. Cetere, en la landoj de Okcidenta Eŭropo inkluzive Nederlandon jam delonge ne plu ekzistas pure kapitalisma sistemo, sed la t.n. socia merkatekonomio (kiujn la komunistoj denove volas detrui). Ĉi tiu sistemo baziĝas sur la privata posedo, kaj tiu kapitalisma ekonomio estas rigore reguligata de leĝoj en la okcidentaj landoj, kiuj funkcias surbaze de la “jura ŝtateco” kaj kiujn ne faras iuj diktatoroj. Ekzemple en Ruslando regas kruda ŝtatkapitalisma sistemo kun korporaci-mafiaj strukturoj, kontrolataj de la Kremlo kaj ties dependaj kontrolistoj en la urboj kaj provincoj, de la sekretaj servoj, de subpremaj policaj organoj kaj de persekuta kaj akuza justico, kiu obeas al la ŝtataj potenculoj (kiel en hitlera Germanio kaj stalinisma Ruslando), pro kio tiu sistemo estas verŝajne pli proksima al la angla kapitalismo de la 19a jarcento ol la menciita socia merkatekonomio de nuna okcidenta Eŭropo. Kial la e-istoj ne kritikas tion? Cetere, la socia merkatekonomio estas la plej daŭripova sistemo ĝis nun. Sed la ideologie blindigitaj e-istoj nature ne povas akcepti tiun fakton, ĉar ili daŭre revas pri la komunismo. Sed klarigi al la e-istoj tiujn aferojn havas neniun sencon, ĉar ili neniam ŝanĝos siajn ideojn kaj opiniojn pri la ”kapitalismo“, kiu por ili signifas diablan aferon. Krom tio, la nederlanda artikolo remaĉas la samajn primitivajn stereotipojn pri Eo kiel kutime, kvankam profesoroj donis la respondojn, kio faras la tutan prezenton de Eo tro kurioza, ridinda kaj malkredinda.
#000033
Konklude pri ĉio tio: Se la Eo-movado volas fariĝi pli moderna kaj pli interesa por novaj publikoj, ĝi forlasu siajn eksajn komunismemajn ideologiajn paradigmojn kaj almenaŭ fariĝu vere neŭtrala, argumentante sur realisma, objektiva bazo. En tio oni ja ne devas rezigni pri la kredo pri pli bona mondo, sed laŭ kredinda maniero kaj ne laŭ dogma, obstina kaj fanatika maniero de Sahra Wagenknecht kaj Oskar Lafontaine. Sed mi timas, ke la trajno jam de longe forveturis. Post 2000 mi esperis, ke aperos novtipa publiko en la Eo-movado, kiu estas pli interesa ol la “tradiciaj” e-istoj, sed mi devis konstati, ke tio ne estis la kazo. Dum restis la malnovaj aktivuloj, aperis novaj sed samtipaj homoj, kiuj estis eĉ pli naivaj, infanecaj, tedaj, malinteresaj, supraĵaj kaj “idealismaj” ol la antaŭaj generacioj, kiuj estis respektindaj pro siaj pioniraj trajtoj, sincera konvinko kaj interesiĝo pri literaturaj, kulturaj, sciencaj kaj sociaj temoj, kio komplete mankas al tiuj novaj generacioj, kiuj, krom tio, ne spertis la komunismon, kiu ja estis aparta leciono kaj ekzameno por la homa psiko(logio) (pro kio okupiĝi pri ĝia historio el la retrospektivo fariĝis eĉ pli tre interese kaj utile ol antaŭe). Nu, estu feliĉaj tiuj, kiuj ne devis vivi sub la komunismo, pri kiu multaj homoj nuntempe ne plu scias pri kio temas. Sed diktaturo, faŝismo kaj politika diktaturo povas reveni en ajna momento, kie montras diversaj landoj de la mondo.
#000034
Kie vi vidas »socian merkatekonomion« en okcidenta Eŭropo? Almenaû en Germanujo ĝi intertempe preskaŭ sufokiĝis sub la premo de ĉiam pli kaj pli akumuliĝintaj ŝtataj impostopostuloj kaj burokratiaĵoj, kiuj detruadas ĉefe la mezgrandajn entreprenojn profite al la grandaj kaj grandegaj.
#000038
Eble iru al tiuj landoj kaj mem decidu, kiu diktaturo plaĉas al vi pli multe kaj kiun vi ŝatus enkonduki en Danlandon.
#000043
La sola maniero pravigi diktaturon nuntempe estas apelacii al la diverseco de la popoloj. Jam en 1932 Blinkenberg laŭdis la faŝismon en Italio, sed ne volis ĝin enkondukigi en Danion, ĉar la regsistemo devis respondi al la "popola temperamento".
#000044
Ĉiuokaze, koncerne Esperanton ja pli interesas la lingva politiko ol la ĝenerala. Tiurilate mi ŝatus enkonduki la Norvegan lingvopolitikon en Danion. La du landoj havas longan komunan historion kaj estas treege similaj multrilate, sed la pejzaĝo kaj la lingvoplanada politiko estas abisme malsimilaj.
#000045
Mi ricevis tre afablan respondon de la redakcio de Trouw, kiu komunikis, ke oni pluhavigis mian komenton al la aŭtoro de la koncerna artikolo.
#000052
Estas klare, ke en (ĉefe "maldekstraj" radikalaj) socialdemokratiaj medioj oni propagandas similajn teoriojn pri la kapitalismo. Sed ne havas sencon ekdiskuti tion en ĉi-tiu kadro, ĉar neniu kompetentas pri tiu temo. Kiu ajn diras kion ajn en ĉi tiu rilato, por la Eo-movado estus utile, se
– ĝi estus purigita de la (radikala) maldekstrismo, ĉar tio tordas la rigardon al la realaĵoj;
– ĝi ne komencus enmiksiĝi en ekonomiajn aferojn, ĉar la Eo-movado ne disponas pri tiaj kapacitoj kaj Eo estas pure kultura afero;
– ĝi ne rezignus rakonti ankoraŭ pli fantaziajn aferojn, ĉar la interlingvistiko de la Eo-movado diris ĉion, kio estis direnda kaj direbla.
La "interlingvistikaj" artikoloj de Gobbo, kiujn li publikigis dise tra la gazetaro, ne konvinkis min. Do, rakonti similajn aferojn al studentoj en Amsterdamo havas neniun sencon. La problemo estas, ke ili mem komencas kredi tiajn aferojn.
#000053
Mi dubas ke tiu artikolo ludas ian rolon rilate bankajn aferojn. Bankoj volas malmolajn faktojn en formo de bilanco kaj spezokontoj. Se estas malklarajxoj ili demandas gxis ricevas informon. Almenaux estis tiel dum miaj jaroj kiel bankoficisto kaj poste kiam mi devis trakti kun bankoj. Gazetartikoloj estas plenaj je spekulacio kaj eraroj.
#000056
Intetese. Nun, la nederlanda esperantisto fieras esti invitita al intervjuo pri esperanto dum li mem ne venis al tiu ideo pli frue. Estas facile uzi la venton instigita de aliuloj sed plendi ke en nederlando nenio okazas por disvastigi esperanton. Ech la aliaj komitatanoj ghojas pri "ech negativa reklamo". Tute prave S-ro Keefe substrekas chiufoje ke ne homoj sed rimedoj mankas en esperantujo. Mondo pretas por esperanto.....chu la gvidantoj de UEA. Ech neniu loka autoritato salutis dum la inauguro? Nek un nek unesco? Chu vere. La bonega rilato kun unesco, pri kio, pompajn artikoloj plenigas la novajhleterojn. Bonega agado de unesco kuriero. Kaj neniu che unesco reciprokas per saluto. Kiel do antau 2016 jes estis foje salutmesaghoj dum ne ekzistis tiom da vizitoj de uea reprezentantoj che un / unesco eventoj, nek teamo de unesco kuriero. Krome, fiere cirkulis fotoj de gaja skipo ekskursanta oktobre 2018 en Lahti je invito de urbaj respondeculoj. Kiuj rilatoj estighis de tiu evento? Au cheestantoj ja verve cheestis la prezenton pri pafado sed maltrafis la celon pri "nia afero".
#000061
Eble, tia titolo kurioza en la merkata socio estas normala por allogi legantojn jam senkonsciaj antaŭ tro da novaĵoj. Fakte, la vorto Bankroto estas milda, ĉar mi ofte legas el informaĵoj, ke Esperanto jam mortis. Malgraŭ tio ĉiutage mia Esperanto-librovendejo ESPERO vendas E-lernolibrojn por ĉinaj interesantoj, kaj ĉiutage mi ankoraŭ korespondas per Esperanto por miaj komercoj, kaj ĉiutage mi kun mia kolego Aldreno Speck babilas per Esperanto diskutante pri diversaj novaĵoj tra la mondo. Mi opinias ke eĉ UEA malaperus, la Esperanto-movado daŭras, ĉar UEA apartenas al EM, sed EM ne egalas esti UEA. Ĉu ne?
#000062
Lastajn jarojn mi vizitis Eŭropon kelkfoje, kaj mi sentis , ke eŭropaj esperantistoj suferas premon de la angla lingvo. Fakte, la ĉinaj iam ankaŭ, sed jam pasis kiel historian, ekz. pasinte en la elementa lernejo okazis la lecionon por 5 tagoj semajne, sed nun por du tagoj. Pro tio iuj instruistoj perdis sian laboron. Pro tio nuntempe en Ĉinio oni jam diskutas pri premo de la angla, sed pri diversaj lingvoj. Tio kaŭzas intereson pri Esperanto ĉe iuj lernantoj kaj junuloj. Kompare, nia Esp-librovendejo havas kompare pli multajn aĉetantojn.
#000063
Vidinte la fakton ke UK eŭrope malgrandiĝas jaron post jaro...Ĉu grandiĝos Kanade kaj Irlande? Mi ne kredas. Ni bezonas unu grandan UK por instigi nian movadon. Ŝajne tia UK okazus nur en Ĉinio. Ĉu ne? Sed por tiu okazo UEA bezonas havi harmonian rilaton kun ĈEL/EPĈ.... Ĉu ne? Estas ĝojinde ke ĉijare en Lahtio la ĉinaj ĉestantoj multas pli ol 50 personojn, kvankam la 104a UK ne estas vaste propaganda tra la ĉina Esperantujo. Danke al daŭre rapida progreso de la ĉina ekonomio la ĉina Esperanto-movado eniras progresan periodon, kaj la ĉinaj esperantistoj bonvenigas al venonta UK refoje en Ĉinio.
#000064
Ke la gazeto rakontas ion pri bankroto de la Esperanto-movado – nu, ili estas ĵurnalistoj, ili ŝatas skandalon pro la nombro de legantoj kaj ili jam antaŭ kelkaj jaroj rakontis kompletan sensencaĵon ("inmiddels moeten zelfs de meest doorgewinterde Esperantofans het toegeven: bijna niemand spreekt de taal nog"; intertempe eĉ la plej harditaj Esperanto-ŝatantoj devas koncedi: Preskaŭ neniu plu parolas la lingvon. ~b44b9324/ ) Do ne povas vere surprizi, ke tia gazeto skandalumas.
#000065
Evidente ne funkcias, cxar vi ja povas mesagxi..... Sed kie estas Künzli?
#000071
Kiam oni renovigis la retejon, oni ne migris la antaŭan programaron (Plone) al la nova (WordPress), supozeble ĉar ne ekzistas taŭga konvertilo. La rezulto estis, ke la nuna retejo ne enhavis la datenojn de la antaŭa (afiŝoj, komentoj, kontoj ktp), sed estis plene freŝa instalaĵo.
#000075
Tial li restas forblokita el la antaŭa retejo, sed povis en la nuna krei novan konton uzante la saman retpoŝtadreson. Esperinde la administrantaro ekscios pri tiu okazaĵo kaj permane forblokos lin.
#000076
Tuj kiam tiuj homoj legas la nomon Künzli, ili komencas sveni. Cetere, mi atendas blokadon de mia adreso en ajna momento, ĉar malantaŭ la tuta entrepreno ŝajne daŭre troviĝas KK, kvankam oni anoncis, ke li forlasis la retgazeton.
#000077
Detalo: kaj Sociala Lingvo kaj la reto citita, kies nomo estas Mutualista Novbabela Reto, adoptas Esperanton kiel laborlingvon. Nia novbabelismo estas kunfandiĝo de Esperanto (kun ĉiuj siaj karakteroj, historio, kulturo, literaturo ktp, sed sen la dogmoj de la esperantistoj) + Polilglota Movado kun defendo de la lingvaj rajtoj + Sociala Entreprenismo.
Tute eksperimentalisma movado kaj por ni estas facile iri sur novan padon, ĉar ni ne havas 100-jaran historion por vetoi tute novan strategion. Ni esperas kontribui por la plua sukceso de la E-movado kaj de UEA, al kies estraro ni deziras multan kuraĝon por preni malfacilajn decidojn.
#000080
Eŭropanoj inkluzive de siaj "idoj" ĉi-tie en la Amerikoj, rigardas junecon pli dezirebla ol oldeco. Tia ne estas la kazo en ĉiuj teraj kulturoj. Eĉ en nia antikepokoj "Saĝa oldulo" estis tresoro de la socio pro la mensa "biblioteko" de spertoj. Se la diversaj movadoj de Esperanto pli valorus la ideojn de ĉiuj generacioj kune ni certe progresus pli rapide.
#000085
Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn
#000090